Etter å ha kjørt Estenstadvegen inn til Bekken setter vi igjen bilen på parkeringsplassen der. Vi går 500 meter tilbake nordover på Estenstadvegen og stikker opp grusveien.
Ser du godt etter når du står i krysset der det er skiltet til Ladestien og Rotvollbukta, kan du få øye på Burmaklippen opp i terrenget. Følger du vei- og stisystemet herfra, har du en liten kilometer å gå.
Det blir enda kortere om du velger de bratteste stiene. Du kan også gå østover fra parkeringsplassen og etter hvert følge stiene nordover bort til klippen.
- Vi er tre klasser fra Sjetne skole som er på tur. Vi skal til Estenstaddammen, men stakk også innom her, forteller guttene.